બંને ઓપનરની વિકેટ પડી ગયા બાદ KKRની ઈનિંગની મોટાભાગની જવાબદારી રોબિન ઉથપ્પા પર આવી પડી હતી જેને તેણે ખૂબીપૂર્વક નિભાવી હતી. જો કે, નીતિશ રાણાએ પણ તેનો સારો સાથ નિભાવ્યો હતો. બંનેએ 22 બોલમાં 32 રનની ભાગીદારી નિભાવી હતી. પરંતુ આ તબક્કે જ ઉથપ્પા મહત્ત્વાકાંક્ષી શોટ ફટકારવા જતાં બેન સ્ટોક્સના હાથે ઝડપાઈ ગયો હતો. સ્ટોક્સે પોતાની હાઈટ પરથી જતા બોલને બાઉન્ડ્રી લાઈન પર હવામાં ઉછાળી રોપ ક્રોસ કરી પાછા મેદાનમાં આવીને કેચ પૂરો કર્યો હતો. આમ KKRની 102 રને 3જી વિકેટ પડી હતી. રોબિને 36 બોલમાં 6 ચોગ્ગા, 2 છગ્ગા વડે 48 રન ફટકાર્યા હતા. જ્યારે રાણા 12 બોલમાં 17 રન ફટકારી રમતમાં હતો.